Villem Eplik: mõnes mõttes tahtsin teha kõige eba-metal'ilikuma metal-albumi
#000003
Villem Eplik, kes teeb muu hulgas häält stoner doom metal'i bändis Estoner, andis eelmise aasta lõpus Borm Bubu nime alt välja oma esimese sooloalbumi "Code Brown". Müürilehele antud intervjuus kinnitas Eplik, et albumi tagasiside on olnud super positiivne ja ta on selle eest väga tänulik.
#000005
"Code Browni" omapärane stiil ei olnud kaalutletud, see sündis pigem frustratsioonist, mida tol ajal metal'i vastu tundsin. Mu muusikamaitse liikus teistes suundades ja tundsin asju, mida tavalise metal'i kaudu väljendada ei saanud. Mõnes mõttes tahtsin teha maailma kõige eba-metal'ilikuma metal-albumi, mis avastab teisi teemasid, aga säilitab jõulisuse ja paksu kitarritooni, mis kõrva mõnusalt ära täidab.
#000007
Kuidas seletada metal'i võlu inimesele, kes peab seda ühtseks heli- ja karjumise massiks?
#000008
Ma arvan, et põhjus, miks metal'it peetakse tihti seosetuks müraks, ei seisne selles, et sel oleks mingisugune peidetud võlu, mis enamikule kättesaamatuks jääb. Mulle meeldib metal, sest see on jõuline, energiline, tehniliselt muljetavaldav, üllatav ja seda on lõbus kuulata/mängida. Paljud inimesed otsivad muusikast samu omadusi, lihtsalt ekstreem-metal'is on need viidud äärmusteni ja selleks et "müra" seest muusikat kuulda, on vaja selle stiili iseärasustega harjuda.
#000009
"Code Brown" sündis, kui avastasin, et mul on välja kujunemas iseloomulik käekiri, mis haakus juhuslikult hunniku vanade käikudega, mis ajusoppides tolmu kogusid. Istusin stuudios ja märkasin, et mul on piisavalt palju ideid, et need albumi vormi siduda. Umbes pooled lood olid mingil kujul olemas juba varem, aga põhiliselt sündis see plaat ikkagi stuudios kohapeal. Näiteks "Hoodi sangar" ja "Behold" tekkisid täiesti spontaanselt. "Ibrišnu" ja "Cops" olid valmis juba enne albumi põhiosa salvestamist.
#000011
Sõnu kirjutades proovin olla siiras mingi abstraktsiooni kaudu. See, mis tekstis täpselt kirjas on, pole tähtis, kui see õige tunde edasi annab. Kui kõiki minu tekste sõna-sõnalt võtta, oleksid "Being Forcedil" ja "Copsil" päris murettekitavad implikatsioonid. Tekst ja selle sisselaulmine on tavaliselt üks loo valmimise viimaseid etappe. Vahel juhtub, et mingi salm kõlab peas lahedalt, aga on praktikas täiesti ebavajalik. Kitarr ja trummid võivad väljendada sama palju või isegi rohkem kui sõnad, nii et tavaliselt lasen neil end juhtida.
#000013
Filmimuusika mind eriti ei mõjuta, ainult "Po" on võib-olla natuke Grünbergist inspireeritud. Teised lemmikud on "The Holy Mountaini" ja "The Exorcisti" soundtrack'id. Mulle meeldib neid kuulata, aga ei tähelda, et need oleks minu kirjutatud muusikat eriti suunanud.
#000015
Mis sul praegu muusika mõttes käsil on ning kuhu su looming kisub?
#000016
Valmimas on Estoneri neljas album koos koomiksiga ning teen proove oma teise bändi Courtroom Prolapse'iga. Borm Bubu koha pealt olen kodus tinistades palju materjali kirjutanud, kohati tahaksin oma muusikalisi piire kaugemale lükata, samas ka n-ö juurte juurde tagasi minna, kuigi alles teise albumiga on seda ehk pisut vara teha. Stuudios võtavad need ideed niikuinii uue kuju, mida ma praegu veel ette aimata ei oska. Kirjutangi neid vastuseid tegelikult stuudiost, kuhu olen pärast pikemat pausi katsetama naasnud. Üks põhiline eesmärk tuleva materjaliga on kindlasti oma trummimängu parandamine, see oli minu arvates "Code Browni" kõige nõrgem lüli.
#000017
Mägede Hääle esinejate nimekirja lisandusid uued artistid
#000021
Intrepid avaldas esiksingli uuelt lühialbumilt
#000022
Eplikud: metal aitab olla rahulikum inimene
#000025
Mart Avi: olgu need sõrmed, kõri või keel - kõiki neid kontrollib meel
#000027
Klassikaraadio ootab muusikasõpru viktoriini lahendama
#000029
Krickil ilmus uus album "Kirjutamata"
#000030
Leslie da Bass andis välja "Tumeda paradiisi" tunnusloo
#000033
Näitlejatudeng lavastusest "Päva lõpuks, kiigu": Tartu vaim tuuakse hästi esile
#000036
Anthony Horowitz: ma usun kirjutamise ja kirjanduse jõudu
#000037
Proovi järele: soojendusharjutused Klassikaraadio muusikapäeva viktoriiniks
#000040
Reopalu kalmistul restaureeriti rikutud hauatähised
#000041
Suri Dumbledore'i kehastanud näitleja Michael Gambon
#000042
Pärnu algas kolmepäevane valgusteatrifestival "Öövalgel"
#000044
Noored: digilahenduste üleküllus ei tee muuseumi ägedamaks
#000045
Haapsalu kultuurikeskuses avati näitus aulidest
#000046
Teatri- ja muusikamuuseumi kogud kolitakse tuleval aastal Maarjamäele
#000048
Edetabel. Aasta parimad albumid 2022
#000050
Aasta parimad albumid 2022. Isiklikud edetabelid
#000051
Ülevaade. Aasta parimad lood 2022
#000052